ვერძი (ასტროლოგია) - ვიკიპედია

# ვერძი (ასტროლოგია)

### ვიკიპედიიდან

ვერძი
სიმბოლო: | ვერძი ? Ram
პერიოდი (ტროპიკული): | 21 მარტი - 20 აპრილი
პერიოდი (ვარსკვლავური): | 14 აპრილი - 14 მაისი
პერიოდი (მზის): | 19 აპრილი - 14 მაისი
თანავარსკვლავედი: | ვერძი
სტიქია: | ცეცხლი
ჯვარი: | კარდინალური
მმართველი პლანეტა: | მარსი
განდევნილი: | ვენერა
ეგზალტაცია: | მზე
დაცემა: | სატურნი

ვერძი

## [რედაქტირება] ნიშნის ზოგადი დახასიათება

მარსი - ვერძის მმართველი პლანეტა, ამ ნიშნით დაბადებულ ადამიანებს აქტიური ცხოვრებისკენ უბიძგებს და შესაბამისად, მუდმივი ენერგიის მარაგით აჯილდოვებს. ასეთი ადამიანები უდარდელნი, დაუცხრომელნი, პატივმოყვარენი და მიზანსწარფულნი არიან. ჰოროსკოპში ამ ნიშნის ადგილი პირველია და ამ ნიშნის ხალხსაც სურთ, ყველაფერში პირველები იყვნენ. ვერძი - ძალიან ეგოისტური ნიშანია.

ვერძის სიმბოლო - ვაცია; ცხოველი, რომელიც ყველაფრისკენ თავით მიდის და ყველა ადამიანს, ვისაც კი ოდესმე ვერძთან ურთიერთობა ჰქონია, იცის, რომ ისინი მიზნისთვის ვაცებივით იღვწიან.

ამას გარდა, ვერძი ზოდიაქოს პირველი ცეცხლის ნიშანია, რაც მის აქტიურობას კიდევ უფრო ზრდის. მფარველი პლანეტა მარსი მათზე დადებით გავლენას ახდენს და ასეთ ადამიანებს თვითდაჯერებულობას და სიმამაცეს მატებს. მარსის მმართველობის ქვეშ მყოფი სხვა ნიშნისგან - ღრიანკალისგან განსხვავებით, ახალგაზრდა ვერძი მეომარია, რომელიც დაუცხრომელი და ბრძოლის მოსურნეა; მაშინაც კი, როცა ამის გამოცდილება არ აქვს. ვერძის პიროვნებაში არის ახალგაზრდული ნაივურობა, რომელსაც ამ ნიშნით დაბადებული ადამიანებისთვის ბევრი იმედგაცრუება მოაქვს. მათ სურთ, რომ ყველა საქმე სწრაფად კეთდებოდეს, მოთმინება კი იშვიათად ჰყოფნით. ხშირად, როცა რაღაცის გაკეთებას იწყებენ, საქმის დასრულების უფლებას სხვებს აძლევენ. ასე იწყებენ ისინი თავიანთ კარიერას, სანამ ცხოვრებაში საკუთარ ადგილს არ იპოვიან. ხშირად სჭირდებათ რჩევა სხვა, ნაკლებად ფეთქებადი და მიზანსწრაფული ადამიანებისგან. ისინი იდეალისტები და რომანტიკოსები არიან. სამწუხაროდ, ვერძებს იშვიათად ამახსოვრდებათ წარსულის გამოცდილება და ამიტომაც, ბევრი შეურაცხყოფის და წარუმატებლობის შემდეგ, ხშირად ინარჩუნებენ ნდობას.

მათ წარმატება ნებისმიერ პროფესიაში აქვთ (განსაკუთრებით თეატრში), ვერძი - ყურადღების ცენტრია და მის გარშემო ბევრი აღფრთოვანებული ადამიანია. ამ ნიშნით ბევრი კონოვარსკვლავი დაბადებულა. მათ ასევე უმართლებთ ვაჭრობაში, დაზღვევაში, სახლების ინტერიერების დიზაინში; ყველა სფეროში, სადაც კლიენტებთან უშუალო კონტაქტი აქვთ. ამ ნიშნით დაბადებულები ბევრი სფეროს პირველაღმომჩენია.

მათ გააჩნიათ აუხსნელი ორიგინალურობა, რომელიც ყოველთვის იხვეჭს წარმატებას. ისინი საკმაოდ ექსტრავერტულები არიან. ვერძი - არ არის ღრმა და ბრძენი ნიშანი, მაგრამ გულწრფელი და ლოიალურია. ახალგაზრდები ხშირად ეხვევიან ჩხუბში, ქალები კი მსგავს ძალას და დაუცხრომლობას ხშირად სპორტსა და სამსახურში უფრო მაღალი პოსტისთვის ბრძოლაში გამოხატავენ. ვერძს დამოუკიდებლობა უყვარს. ისინი მზად არიან ნებისმიერი თავგადასავლისთვის, რადაც არ უნდა დაუჯდეთ ეს.

განმასხვავებელი ნიშანი - "კომპლექსების გარეშე" სვლის გაგრძელების შესაძლებლობაა. მაშინაც კი, როცა ისინი გაბრაზებულები და გაავებულები არიან, მათ შეუძლიათ მეორე დღესვე დაივიწყონ ყველაფერი. ზურგშექცეულის მდგომარეობაში (საქმეებში ან სიყვარულში), იშვიათად კარგავენ დროს დაფიქრებაზე და აქტიურად იწყებენ ფუსფუსს, რომ რომელიმე სხვა წრეში ან სამსახურში მიიღონ. უყვართ ადამიანების გარემოცვაში ყოფნა და სტუმრების მოწვევა. ხშირად კარგი მასპინძლები არიან, მაგრამ როცა გრძნობენ, რომ ვერ არიან კარგი საღამოს წამყვანები, აუცილებლად სთხოვენ სხვას, რომ ისინი შეცვალონ. თან, აკვირდებიან, რომ ყველაფერმა კარგად ჩაიაროს.

ვერძები კეთილშობილნი არიან და არ შეუძლიათ, გაჭირვებისას დასახმარებლად არ მივიდნენ. მამაკაცი ვერძები სერ უოლტერ რეილის ტიპისანი არიან. ქალები ვერ იტანენ ვულგარულობასა და უხამსობას. ვერძები ძალიან დემონსტრაციულად გამოხატავენ თავიანთ შეხედულებებს და იშვიათად ინახავენ თავიანთ ემოციებს.

ასტრონომია | ზოდიაქოს თანავარსკვლავედები | ასტროლოგია
ვერძი | კურო | მარჩბივი | კირჩხიბი | ლომი | ქალწული | სასწორი | ღრიანკალი | მშვილდოსანი | თხის რქა | მერწყული | თევზები

Retrieved from "http://ka.wikipedia.org../../../%E1%83%95/%E1%83%94/%E1%83%A0/%E1%83%95%E1%83%94%E1%83%A0%E1%83%AB%E1%83%98_%28%E1%83%90%E1%83%A1%E1%83%A2%E1%83%A0%E1%83%9D%E1%83%9A%E1%83%9D%E1%83%92%E1%83%98%E1%83%90%29.html"

კატეგორია: ასტროლოგიური ნიშნები

##### Views

- სტატია
- განხილვა
- მიმდინარე შესწორება

##### მონაწილეობა

- შესავალი
- ინფორმაცია
- დახმარება
- ფორუმი
- შეწირულობები

##### ძიება

##### სხვა ენებზე

- Azərbaycan
- Беларуская (тарашкевіца)
- English
- Suomi
- Français
- עברית
- Hrvatski
- Interlingua
- Italiano
- Occitan
- Português
- Русский
- Srpskohrvatski / Српскохрватски
- Slovenčina
- Тоҷикӣ
- ไทย